b'\n_START_ARTICLE_\nValeriano Weyler\n_START_SECTION_\nFilipini\n_START_PARAGRAPH_\n1888. poslan je kao kapetan-general na Filipine, gdje se veoma grubo obra\xc4\x8dunavao s Carolinima, domorada\xc4\x8dkim plemenom iz Mindanaa i drugih provincija. Godine 1895. dobio je La Cruz Grande de Maria Cristina ("Veliki kri\xc5\xbe Marije Cristine) za svoje vo\xc4\x91enje trupa na Filipinima. Do\xc5\xa1ao je u Manilu kao siromah, a vratio se kao milijuna\xc5\xa1 s novcima koje je zaradio primaju\xc4\x87i mito i darove od filipinskih Kineza za svoje usluge i utjecaje._NEWLINE_Ipak, Weyler je dao dozvolu 20 \xc5\xbeena iz Malolosa da se obrazuju i idu u no\xc4\x87nu \xc5\xa1kolu. Mnogi smatraju da je ovo to\xc4\x8dka preobrazbe u pravu \xc5\xbeena na obrazovanje na Filipinima. Po\xc4\x8detnu dozvolu nije dopustio sve\xc4\x87enik Malolosa, koji je smatrao da bi \xc5\xbeene uvijek trebale ostajati doma i brinuti za obitelj. Weyler je posjetio Malolos i odobrio dozvolu jer \xc5\xbeene jo\xc5\xa1 uvijek nisu izgubile svoju nadu za obrazovanjem.\n_START_SECTION_\n\xc5\xa0panjolska\n_START_PARAGRAPH_\nTijekom povratka u \xc5\xa0panjolsku 1892., dodijeljeno mu je zapovjedni\xc5\xa1tvo nad 6. brigadom u baskijskoj provinciji Navarri. Nakon \xc5\xa1to su po\xc4\x8deli nemiri, premje\xc5\xa1ten je kao kapetan-general u Barcelonu, gdje je ostao do sije\xc4\x8dnja 1896. U Kataloniji je terorizirao [[anarhizam|anarhiste] i socijaliste.'